A zeneipar nagy találkozása - Socfest
Idén februárban több mint 300 dalszerző gyűlt össze az Artisjus által szervezett első Dalszerző Expóra, ahol 5 külföldi és 30 magyar előadó tartott párhuzamosan több teremben előadásokat, workshopokat és egyéni tanácsadásokat. A rendezvénnyel egy olyan közös platform jött létre, amely összeköti a közép-európai régió tehetséges szerzőit egymással és a nagyvilággal, ahol a magyar dalszerző közösségnek lehetősége nyílik új ismereteket és kapcsolatokat szerezni. A konferencia keresi a választ arra a kérdésre is, hogy mi a blockchain technológia szerepe a zeneiparban. Szó lesz a globális zenei adatbázisokról, azok valós problémáiról és a blokkláncokra épülő megosztott adatbázisok felhasználási lehetőségeiről.
A zenei export szinte mindig állandó témája a Music Hungary-nek, mióta nincs zenei exportiroda. Az „Otthonom a nagyvilág” címet viselő beszélgetés arról kíván közelebbi képet adni a hallgatóság számára, hogy mik voltak a közelmúlt legnagyobb nemzetközi sikerei, és hogyan folytathatók az elmúlt egy évben megtett kezdeti lépések. A rendezvényen szó lesz továbbá a viták kereszttüzében álló a kulturális TAO-ról.
DJ-k a fesztiválok nagyszínpadán: Múló hóbort vagy a jövő? Folytatódik-e ez a trend? Eljuthat-e egy magyar DJ/Producer is a David Guetta-i magasságokba? – teszik fel a kérdést a Music Hungary következő beszélgetésén.
Majd szó lesz az EU zenei politikájáról, az állam és a könnyűzene viszonyáról, és bemutatkoznak a Music Hungary Szövetség szakosztályai is. A IV. Music Hungary konferencia moderátorai Horváth Gergely, Lévai Balázs és Stumpf András lesznek!
Fesztivál Feszt!Eger sajtóanyag dalszerző DJ Eger expó globális Horváth Gergely konferencia Lévai Balázs moderátor Music Hungary online ProArt szövetség Stumpf András szerzői jog vita zeneipar zeneoktatás